CELEX: 62016TN0160
Language: hu
Date: 2016-04-15 00:00:00
Title: T-160/16. sz. ügy: 2016. április 15-én benyújtott kereset – Groningen Seaports és társai kontra Bizottság

6.6.2016   
            
            
               HU
            
            
               Az Európai Unió Hivatalos Lapja
            
            
               C 200/29
            
         2016. április 15-én benyújtott kereset – Groningen Seaports és társai kontra Bizottság
   (T-160/16. sz. ügy)
   (2016/C 200/42)
   Az eljárás nyelve: holland
   
      Felek
   
   
      Felperesek: Groningen Seaports NV (Delfzijl, Hollandia), Havenbedrijf Amsterdam NV (Amszterdam, Hollandia), Havenbedrijf Rotterdam NV (Rotterdam, Hollandia), Havenschap Moerdijk (Moerdijk, Hollandia), NV Port of Den Helder (Den Helder, Hollandia), Zeeland Seaports NV (Terneuzen, Hollandia) (képviselők: E. Pijnacker Hordijk és I. Kieft ügyvéd)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg a megtámadott határozatot;
            
         
               —
            
            
               a Bizottságot kötelezze a jelen eljárás költségeinek viselésére.
            
         
      Jogalapok és fontosabb érvek
   
   A felperesek a Hollandia által végrehajtott, a közvállalkozások társasági adó alóli mentességére vonatkozó SA.25338 (2014/C) (korábbi E 3/2008 és korábbi CP 115/2004) állami támogatásról szóló, 2016. január 21-i bizottsági határozatot vitatják.
   Keresetük alátámasztása érdekében a felperesek egy jogalapra hivatkoznak.
   Egyetlen jogalap: az állami támogatásról szóló rendelkezések céljainak megsértése, az uniós jog általános elveinek, különösen az egyenlő bánásmód elvének, a határozatok gondos előkészítése követelményének és az önkényes eljárás tilalmának megsértése, valamint az indokolási kötelezettség elvének megsértése
   
               —
            
            
               A holland állami tengeri kikötők nem a holland magánvállalkozásokkal, hanem a Hamburg-Hága térségben lévő francia, belga és német tengeri kikötőkkel álltak versenyben.
            
         
               —
            
            
               Ezen európai versenytársak a holland állami tengeri kikötők hátrányára különböző formájú állami támogatásban részesültek. A Bizottságnak tudomása volt erről a megtámadott határozat elfogadásának időpontjában. A holland állami tengeri kikötőkhöz hasonlóan a vele versenyben álló, a Hamburg-Hága térségben lévő valamennyi tengeri kikötő mentesült a társasági adó alól. A német tengeri kikötők ezen kívül igen magas működési támogatásban részesültek veszteségelszámolás formájában. A Bizottságnak erről is tudomása volt a megtámadott határozat elfogadásának időpontjában.
            
         
               —
            
            
               A megtámadott határozat egyoldalúan csak a holland állami tengeri kikötőkre vonatkozó adómentességet törli el, míg a belga és a francia tengeri kikötőkre vonatkozó megfelelő mentességek egyelőre fennmaradtak, sőt még az első formális eljárási lépést sem tették meg a német tengeri kikötők támogatásának megszüntetése érdekében.
            
         
               —
            
            
               Mivel a Bizottság a megtámadott határozattal csak a holland állami tengeri kikötők adómentességét érinti, az európai kikötői ágazat vonatkozásában jelentősen romlottak a már így sem tisztességes versenyfeltételek, és a Bizottság a holland állami tengeri kikötőket jelentősen hátrányosabb helyzetbe hozta a közvetlen versenytársakhoz viszonyítva, amelyek szintén mentesülnek a társasági adó alól, és ezenkívül egyéb formában is részesülnek állami támogatásokban. A Bizottság nem indokolja meg, hogy miért csak a holland állami tengeri kikötők adómentességével foglalkozik.